section_heading: Povijest i kultura
paragraph_text: Procijenjuje se kako je Raj star preko 5000 godina, a najznačajniji status imao je kao religijski centar Medijskog Carstva. U starom vijeku bio je poznat pod nazivom Rhagae. Spominje se nekoliko puta u starozavjetskim Apokrifima (Judita 1:5, 15; Tobija 1:14, 5:5, 6:10). Naziv Raj datira prije medijskog doba; neki povjesničari pripisuju njegove građevine starovjekovnim mitološkim monarsima, dok ostali vjeruju kako je Raj bio središte dinastije zoroastrijskih vladara.